Brækhus på vei til Las Vegas i UFC-møter
Det får VG bekreftet fra flere sikre kilder, og Brækhus sitter i kveld på flyet fra London til Las Vegas. UFC-sjokk i dag: Superstjenen kastet ut etter dopingavsløring Brækhus-advokat Morten Andreassen bekrefter på sin Facebook-side at han er på vei til Las Vegas for å sjekke ut noen «business-forespørsler». Det er MTG/Viaplay som har TV-rettighetene til den norske boksestjernen, og det ble nylig kjent at hun får gå kamp i Norge 1. oktober. Stevnet i Oslo Spektrum ble utsolgt i løpet av en halv dag, selv om det foreløpig ikke er kjent hvem Brækhus skal bokse mot. Det er solgt rundt 10.000 billetter til boksestevnet som blir det første på norsk jord siden 1981. Det stevnet skal for øvrig sendes på TV 3. Brækhus: – Jeg vil ikke møte en bokser som er dopet Viaplay har også de norske rettighetene til UFC. Nå kan ting tyde på at Brækhus kan være aktuell for å prøve seg kampsporten MMA (mixed martial arts) som har hatt en eksplosiv økning av interessen verden over de siste årene. De aller største stjernene tjener store penger, og etter at kvinnene gjorde sitt inntog i UFC har flere av dem blitt blant de mest populære utøverne. Her er UFC-sirkusets aller største stjerner MMA er en blanding av en rekke kampsporter som boksing, karate, bryting, kickboksing, og brasiliansk jiu-jitsu. Brækhus drev med kickboksing og amatørboksing før hun ble proffbokser i 2007. Hun har gått 29 kamper som proff, og vunnet alle - senest mot Chris Namus i februar. Les om UFC på VG+: Brutal milliardsuksessDen amerikanske bokseren Holly Holm signerte for den aller største MMA-organisasjonen UFC i fjor, og hennes møte i bokseringen med Brækhus ble aldri noe av til tross for forhandlinger og spekulasjoner i lang tid. Kjempesjokket: Her knocker Holly Holm ut Ronda Rousey Istedenfor ble Holm bantamvektmester i UFC etter å ha knocket ut superstjernen Ronda Rousey foran over 50.000 tilskuere i Melbourne i november i fjor. Hun tapte senere tittelen til Miesha Tate, og skal nå møte russiske Valentina Sjevtsjenko i Chicago 23. juli. VG vet at UFC-ledelsen har hatt seriøse diskusjoner om å få til et møte mellom Brækhus og Holm i MMA-buret. For to år siden traff Brækhus den mektige UFC-presidenten Dana White i Berlin . Brækhus om White-møte: – Noe forblir mellom oss Holm har lang erfaring som MMA-utøver etter å ha trent det i mange år, og hun står med ti seirer på 11 kamper. Som proffbokser har Holm 38 kamper (33 seirer, to tap). UFC-ekspert spår viking-suksess For kort tid siden ble den norske MMA-fighteren Emil Weber Meek klar for UFC, og han debuterer på et stevne i Hamburg 3. september. Meek blir den fjerde nordmannen som har gått kamp i UFC. PS! Denne helgen er det noen ekstreme dager for MMA-fansen. Det arrangeres tre stevner på tre dager, og alle går direkte på Viaplay Fighting. I natt er det Rafael Dos Anjos mot Eddie Alvarez, i morgen er det Joanna Jedrzejczyk mot Claudia Gadelha, og lørdag er det tungvektkamp mellom legenden Brock Lesnar og Mark Hunt.
Norges boksedronning Cecilia Brækhus (34) er på vei til kampsporthovedstaden Las Vegas for å være til stede på jubileumsstevnet «UFC 200», og ha møter med ledelsen i MMA-organisasjonen.